כריסטינה אפלגייט

כריסטינה אפלגייט (באנגלית: Christina Applegate; נולדה ב-25 בנובמבר 1971) היא שחקנית ורקדנית אמריקאית, מועמדת לארבעה פרסי גלובוס הזהב וזוכת פרס אמי על תפקידה בסדרה "חברים" ומועמדת לפרס טוני על המחזמר "צ'ריטי המתוקה". אפלגייט התפרסמה לראשונה כשגילמה את דמותה של קלי באנדי בסדרה "נשואים פלוס", ולאחר מכן בסדרה "סמנתה מי?" בדמותה של סמנתה ניולי. בנוסף היא ביססה קריירת קולנוע, עם כמה תפקידים ראשיים בסרטים "הכי מתוק שיש", "גנבים על רמה", "והרי החדשות", "חדשות בהפרעה" ו"חופשה בהפרעה". אפלגייט נולדה בהוליווד, לוס אנג'לס בקליפורניה. אביה רוברט וויליאם "בוב" אפלגייט, היה מפיק תקליטים ומנהל חברת תקליטים, ואימה ננסי פרידי (אנ'), היא זמרת ושחקנית אשר נולדה באינדיאנה. הוריה נפרדו זמן קצר לאחר לידתה. יש לה שני אחים למחצה (אליסה וקייל) מנישואיו השניים של אביה. לאחר גירושי הוריה, אמה ניהלה מערכת יחסים עם המוזיקאי סטיבן סטילס. בגיל שלושה חודשים הופיעה אפלגייט לראשונה בטלוויזיה, יחד עם אמה, באופרת הסבון "ימי חיינו". בגיל חמישה חודשים הופיעה בפרסומת של חברת ההלבשה התחתונה "Playtex". בשנת 1981, כשהייתה בת תשע הופיעה אפלגייט לראשונה בקולנוע, בסרט "Jaws of Satan" לצד אמה בתפקיד של אם ובת. ב-1983 הופיעה בסרט הביוגרפי הטלוויזיוני "גרייס קלי" על חייה של גרייס קלי, בו שיחקה את קלי בילדותה. ב-1986 הופיעה בסדרת הדרמה "Heart of the City". אפלגייט התפרסמה בגיל 15, כאשר לוהקה לתפקיד קלי באנדי בסדרה "נשואים פלוס" ששודרה בין השנים 1987–1997. בין 1998 ל-2000 שיחקה בתפקיד הראשי בקומדיית מצבים בשם "Jesse" (אנ'), ועל תפקידה הייתה מועמדת לפרס גלובוס הזהב. בשנת 2002 כיכבה עם קמרון דיאז בסרט "הכי מתוק שיש", שם שיחקה את קורטני, חברתה הטובה של דיאז. אפלגייט הופיעה בתפקיד אורח בסדרה "חברים" בתור אחותה של רייצ'ל גרין, פעם אחת בעונה התשיעית, ופעם נוספת בעונה העשירית. ב-2003, זכתה בפרס אמי על השתתפותה בפרק בעונה התשיעית וקיבלה מועמדות נוספת על העונה העשירית. בשנת 2004 שיחקה בקומדיה הרומנטית "לשרוד את חג המולד" לצד בן אפלק. אפלגייט הופיעה במחזמר "צ'ריטי המתוקה" מ-4 במאי 2005 עד לירידתו ב-31 בדצמבר 2005. באותה שנה היא הייתה מועמדת לפרס טוני על השתתפותה במחזמר. ב-2006 הופיעה בפרסומת של "Hanes", ובווידאו קליפ לשיר של הזמרת ג'סיקה סימפסון, "A Public Affair". ב-2007 שיחקה אפלגייט בתפקיד הראשי בסדרה הקומית "סמנתה מי?", וב-2008 הייתה מועמדת לפרס גלובוס הזהב על השתתפותה בסדרה, אך לאחר העונה השנייה הורדה הסדרה מהמסכים בשל אחוזי צפייה נמוכים. ב-2009, היא נבחרה על ידי המגזין "פיפל" כ"אישה היפה ביותר בעולם". בשנת 2015 התארחה למספר פרקים בסדרה הקומית "טיפול אונליין" ברשת שואוטיים, בכיכובה של ליסה קודרו. בשנת 2019 עד לסיומו ב-17 בנובמבר 2022 שיחקה אפלגייט בתפקיד הראשי בסדרה הקומית "בשבילי אתם מתים" בשירות הסטרימינג של נטפליקס. בשנת 2022 קיבלה אפלגייט כוכב בשדרת הכוכבים של הוליווד. ב-20 באוקטובר 2001, נישאה אפלגייט לשחקן ג'ונתון שייץ'. הזוג החל את תהליך הגירושין ב-5 בדצמבר 2005, והם התגרשו ב-10 באוגוסט 2007. בשנת 2009 היא החלה לצאת עם המוזיקאי ההולנדי מרטין לנובל. הם התארסו בוולנטיין דיי 2010 והתחתנו בפברואר 2013. אלו הנישואים השניים של שניהם. בינואר 2011 נולדה בתם. ב-2003 הייתה אפלגייט הדוברת של "Lee National Denim Day" (אגודה למען נשים החולות בסרטן השד). האגודה גייסה מיליוני דולרים לחינוך ומחקר של סרטן השד. אמה של אפלגייט חלתה בסרטן השד והחלימה מהמחלה. ביולי 2008 התגלה אצל אפלגייט סרטן השד, בעקבותיו עברה ניתוח כריתת שד לשני שדיה על אף שהגידול התגלה רק באחד מהם. באוגוסט 2008 נמסר כי הגידול הסרטני הוסר בהצלחה ואפלגייט החלימה לחלוטין. אפלגייט היא צמחונית ותומכת בזכויות בעלי החיים ובאגודת "PETA". ב-10 באוגוסט 2021 הודיעה אפלגייט שהיא אובחנה כחולת טרשת נפוצה. כריסטינה אפלגייט, ברשת החברתית אקס (טוויטר) כריסטינה אפלגייט, ברשת החברתית אינסטגרם כריסטינה אפלגייט, במסד הנתונים הקולנועיים IMDb (באנגלית) כריסטינה אפלגייט, באתר "אידיבי", מאגר הידע העברי לקולנוע ישראלי ועולמי כריסטינה אפלגייט, באתר AllMovie (באנגלית) כריסטינה אפלגייט, באתר Rotten Tomatoes (באנגלית) כריסטינה אפלגייט, באתר Box Office Mojo (באנגלית) כריסטינה אפלגייט, באתר Metacritic (באנגלית) כריסטינה אפלגייט, במסד הנתונים הקולנועיים KinoPoisk (ברוסית) כריסטינה אפלגייט, באתר אפל מיוזיק (באנגלית) כריסטינה אפלגייט, באתר Last.fm (באנגלית) כריסטינה אפלגייט, באתר MusicBrainz (באנגלית) כריסטינה אפלגייט, באתר דיזר כריסטינה אפלגייט, באתר Discogs (באנגלית) כריסטינה אפלגייט, באתר טיידל (באנגלית) כריסטינה אפלגייט, באתר TV.com מיה אבידן, מזל טוב, פאמפקין: כריסטינה אפלגייט חוגגת 40, באתר nrg‏, 27 בנובמבר 2011 ווהו, בנדי: כריסטינה אפלגייט היא מודל החיקוי לרווקות באמריקה, באתר Xnet‏, 24 במרץ 2013 ynet, כריסטינה אפלגייט על מחלת הטרשת הנפוצה: "לעולם לא אקבל את זה, אני זועמת", באתר ynet, 2 בנובמבר 2022 עם מקל, נתמכת בידי חבריה: כריסטינה אפלגייט קיבלה כוכב בשדרת הכוכבים בהוליווד, באתר ynet, 15 בנובמבר 2022 ג'וני אסרף, קלי באנדי נאבקת בסרטן, באתר nrg‏, 3 באוגוסט 2008 Wiseman, Andreas (August 10, 2021). Actress Christina Applegate Reveals Multiple Sclerosis Diagnosis. Deadline Hollywood. Retrieved August 19, 2021